Nielen vo veľkých mestách je vysoký dopyt po digitálnych platformách pre mobilitu. Preto sa Bolt rozhodol expandovať aj do menších miest. Pri tomto kroku sa však firma po novom spolieha na spoluprácu s lokálnymi taxislužbami.
Podobné spolupráce plánuje Bolt podľa tlačovej správy rozvíjať vo všetkých kútoch Slovenska a vyzýva taxislužby k prípadnej spolupráci. Aktuálne je prepravná platforma Bolt prístupná v 13 mestách na Slovensku a plánuje pridať v tomto roku ďalšie mestá.
Okrem automobilovej prepravy ponúka Bolt aj zdieľané elektrické kolobežky, ktoré firma spustila v apríli minulého roka aj ako reakciu na prebiehajúcu krízu, kedy nebolo možné prevážanie pasažierov v aute. Veľmi populárna je v Bratislave služba Bolt Food, ktorá vám privezie objednané jedlo alebo potraviny.
Zdroj: tlačová správa